钦定古今图书集成/明伦汇编/闺媛典/第003卷 > 明仁孝文皇后内训 > 《附女教篇》
## 钦定古今图书集成/明伦汇编/闺媛典/第003卷 > 明仁孝文皇后内训 > 《附女教篇》

坤道成女，厥性阴柔。幼而不学，长也多尤。所学伊何？
先论女德。阃范既端，妇顺可则。方其成童，当立女师。
出入与俱，夙夜必稽。勿离亲侧，勿出中门，勿窥穴隙，
勿越墙垣。男女当远，嫌疑早避。不亲授受，不相游戏。
食不共案，眠不共榻，衣不共架，栉不共匣。勿蓄悍仆，
勿延优娼，勿近尼婆，勿结缁黄，勿为夜饮，勿为暗行，
“勿观淫戏，勿习讴吟。凡此数者，皆为德累。一有不谨，
家法斯溃。及其稍长，当习女工，无作淫巧，无敢惰慵，
或事蚕绩，或作衾裳，或治葅醢，或善酒浆。上供祭祀，
下养父母。身不辞劳，口不言苦，惟女之言，贵乎谨默。
勿为强辩，勿恃长舌，勿谈人短，勿夸己长，勿讦人非，
勿称己良。诈不可逞，众不可欺，巧言乱德，利口贻讥。
惟女之容，贵乎和婉。坐立恭庄，步履详缓。头容常直，
目容常端。淑尔威仪，正尔衣冠。勿为巧饰，勿为侈靡。
冶容诲淫，丽服祸己。四善既备，三从宜知。在家从父，
古语有之。供奉食饮，补缀衣褶。夏扇蚊蝇，冬煖褥席。”
言则必从，呼则必应。晨昏侍侧，出入禀命。有过劝解，
有疾扶持。有劳必代，有难必驰。张俭之女，幼事双亲，
昼夜省视，宛如成人。若吕良子，痛父不起，焚香祝天，
父疾乃已。河东女胜，哀母之终，不入水浆，不绝啼声。
窦氏二女，执节而亡。一身投崖，万古流芳。有彼不良，
凶狠暴戾。傲其尊长，凌其奴婢。高声笑谑，任意奔趋。
习巧言语，择美饮食。不务女工，不修女德。有一于斯，
女中“之贼。为父母者，宜戒之亟，无使长恶，贻家之戚。”
长而适人，克遵古礼。父母有命，无违夫子。合巹而饮，
誓与终身，必敬必戒，永坚此心。翼日之辰，乃拜舅姑，
必恭必谨，无敢怠忽。三日夙兴，乃谒宗庙，必诚必信，
冀守先祧。每事舅姑，鸡鸣而起，整其面发，固其衣履。
适舅姑所，亲执箕帚，蠲除堂室，拂拭几斗，釜甑必洁，
器用必净，饮食必精，供奉必敬。悦其心志，乐其耳目。
候其寒暖，省其安不命不敢违，怒不敢怨，言不敢訾，
物不敢玩。或赴其难，或侍其疾。丧事尽哀，祀事竭力。
汉陈孝妇，奉养其姑。夫戍不还，孝心弥笃。元有张氏，
舆载其舅。害及乃身，名垂于后。唐氏乳姑，姑为康宁。
闻氏舐目，目为复明。似彼不良，悖逆天理。蔑视乃姑，
对翁乳子。或恃其财，或骄其贵。伦理罔知，国法奚畏。
明有人责，幽有鬼诛。恶报昭然，嗟尔之愚。及相夫子，
婉娩听从。既嫁从夫，传有明征。朝侍巾栉，暮司枕被。
昼营家务，夜思防卫。有食必待，有怒必劝。有命必记，
有过必谏。劝夫远色，助夫延宾。戒其安逸，禁其贪淫。
克勤克俭，“惟宽惟明。尽此四者，室家以宁。何以曰勤？
助此中馈，日不遑食，夜不暇寐。何以曰俭？”量人为出，
禁止华丽，撙节饮食。其宽维何？器量洪廓，不责小过，
不念旧恶。其明维何？贵有远虑，勿敛群怨，勿贪小利，
勿生猜疑，勿为争竞，勿私财蓄，勿责报应，勿傲伯叔，
勿凌妯娌，善事宗亲，和睦州里，奉祀必丰，自奉“必约，
责人必恕，自责必苛。父母归宁，岁不再适；兄弟来谒，
见不逾阈。有故而出，必掩其面；有变而逃，宁死不乱。”
姜后脱簪，待罪劝勤。少君，屏装短衣。从贫乐羊，子妻，
断织勉学；李仲义妻，愿烹求活。若彼不良，妇道罔闻。
晏安奢侈，刻薄愚昏，淫荡无耻，强悍无忌，助夫为恶，
家业乃坠。良人有子，教以义方，“宁为严峻，无使骄狂。
或训以礼，或授以书。劝交贤友，敦礼严师。优给食饮，
时供水薪。生理既足，学业自勤。孟母迁居，柳母和丸。
教子向学，俱成大贤。嗟彼不良，务为姑息。溺爱不明，
子多忤逆。良人乏嗣，置妾与处。勿怀妒嫉，勿为间沮。
忌美者奸，专宠者强。肆谗者佞，祝压者亡。太姒仁明群妃进御。赵姬”谦让。外妻获续，恨彼不良。狼狠蛇毒，
视妾如仇，遑恤其夫。潜取异姓，乱尔宗系。为人夫者，
所宜深忌。良人云亡，妇失其天。夫死从子，昔有格言。
“身不可更，心不可转。忠谏即听，谗言即远。慎勿夜哭，
慎勿修容。慎勿延客，慎勿礼僧。不幸无子，亦完乃节。”
坚如铁石，劲如松柏。或依其姑，或从其女。或贫而生，
或缢而死。泰山可颓，此心不易；白刃可蹈，此志不屈。
卫有共姜，以死自誓；晋有荀采，以带自缢。柳氏投井，
王氏啮指，身殒一时，名传万纪。羞彼不良，二三其心。
夫骨未寒，乃适他人。夫若驿舍，妻同寄游。纲常扫地，
风俗曰偷。余为此训，作女之程。善者可劝，恶者可惩。
凡尔女子，所当深体。朝诵数句，夕书“《一纸》。大义既通，
允矣其良。追古贤淑，此为梯航。”